癢 (專輯)

《癢》係中國歌手黃齡出嘅第一張錄音室專輯。喺2007年6月12號由環球天韻發行。呢隻碟收錄咗老上海風情、黑色搖滾等幾種曲風皇仁10隻歌。

簡介
呢隻碟喺2004年環球唱片同黃齡簽約個陣就開始籌備，由樂器、語言、化妝、造型等方面嘅訓練開始去到出碟用咗3年。而呢隻碟嘅製作費用，天韻文化就話製作成本係人民幣7位數。

呢隻碟最主要嘅打榜歌係同名單曲《癢》，呢隻歌被認為係講緊嗰陣「都市男女內心嘅浮躁」，同時用歌聲「撩撥着人嘅內心深入潛藏嘅慾望之癢」。其他主打歌仲有《紅眼睛》同《魔鬼身材》等，當中前者形容愛情做「好似瘟疫咁令人唔可以自拔嘅漩渦」，後者就被認為係體現咗黃齡對個性嘅追求。而後來被同《癢》一齊當做「神曲」嘅《High歌》亦最早被收錄喺呢隻碟入面，但出版人嗰陣並冇將佢列做主打歌。另外，黃齡亦喺呢隻碟翻唱咗《玫瑰玫瑰我愛你》同《夜來香》等兩隻嚟自上海嘅歌。

曲目

迴響同評價 
呢隻碟喺製作嗰陣用「不可複製」做創作目標，所以《新聞午報》嘅評論文章認為呢歌作品由寫歌嗰陣去到唱都「充分凸顯出自己嘅個性」，並話佢喺嗰陣嘅流行音樂市場「彌足珍貴」。而呢隻碟出咗7年後，《新聞晨報》仲喺黃齡嘅專訪文章入面形容嗰隻作品喺創意、想象力、冒險性等方面「喺華語唱片入面都係罕見嘅」。

不過，由於整體曲風比較另類，呢隻碟喺發行初期並冇引發太大嘅迴響，直到郁可唯、江映蓉先後喺《2009快樂女聲》嘅全國賽階段翻唱咗幾隻喺呢隻碟收錄嘅歌之後，呢隻碟先攞到觀眾嘅關注。另外，呢隻碟嘅歌喺《超級星光大道》《中國好聲音》嘅舞台道都有翻唱過，所以呢隻碟亦被《錢江晚報》戲稱做「選騷歌手嘅『曲庫』」。

獎同提名

攷

黃齡專輯
2007年音樂專輯
中國專輯
流行音樂專輯